Campanya d'Ultramar

La **Campanya d’Ultramar** fou una invasió del Caos orquestrat per Abaddon i llurs aliats poc després de la 13ª Croada Negra i de la destrucció de Cadia.

## Precedent

Poc després de la destrucció de Cadia en la 13ª Croada Negra, el Senyor de la Guerra del Caos Abaddon va rebre una profecia dels seus bruixots els quals l’informaren que el Tecnosacerdot Belisarius Cawl tenia un aparell molt important que canviaria el rumb de la guerra; a més, l’informaren de la seva presència entre els supervivents imperials que viatjaven junt amb els Eldar en direcció a Macragge. Abaddon, llavors, ordenà atacar immediatament Ultramar, per tal d’acabar amb els plans de Cawl.

## Batalla de Laphis

Els supervivents imperials de la 13ª Croada Negra, liderats per Santa Celestine, el Mariscal Amalrich i la inquisidora Greyfax, sortiren de la Teranyina juntament amb els seus aliats Eldar en el Món Santuari de Laphis en el sistema Macragge. Allà, tot i la complicada aliança entre les dues races, van convenir que era necessari lluitar tots pel mateix bàndol i eliminaren les forces de la Legió Negra al voltant de l’entrada. Poc després, expulsaren uns Heldrakes que assetjaven la fortalesa dels Ultramarines del planeta i Santa Celestine va convèncer els  Astartes  per deixar-los passar cap a Macragge. Acomplida la missió de transportar els supervivents imperials per la teranyina, tots els Ynnari, excepte Yvraine i el Visarch, retornaren per la Teranyina.

## Batalla de Macragge

En arribar a Macragge les forces imperials van trobar la capítal d’Ultramar completament envaïda pel Caos. En l’orbita la Flota de Defensa d’Ultramar lluitava desesperadament contra les naus de la Legió Negra, dels Guerrers de Ferro, de la Purga  i dels Amos de la Nit. Després que pogueren trencar el bloqueig, van aterrar a Macragge i es dirigiren a la Fortalesa d’Hera, on estava assetjada. Allà es trobaren amb Marneus Calgar, Mestre del Capítol dels Ultramarines, i altre oficials superiors del capítol. Cawl va revelar que necessitava veure el cos del Primarca Roboute Guilliman, i davant de la reacció dels Ultramarines,  explicà que ell ha estat durant aquests deu mil anys treballant una manera de ressuscitar el Primarca per ordres d’aquest mateix poc abans de caure ferit a mans de Fulgrim. El tecnosacerdot revelà una nova armadura que regeneraria les seves ferides, així com l'obtenció d'una nova arma poderosa per fer front els enemics de l’Imperi. Així doncs, va concloure que gràcies amb l’ajuda de Yvraine podia restaurar completament el Primarca. Els Ultramarines al principi
no el cregueren, però, gràcies el suport del bibliotecari Tigurius, el van deixar entrar amb la seva escolta al Santuari de Guilliman.

Mentre Cawl inicià el procés de
restauració, la Legió Negra, desesperada, llançà un assalt final al Santuari
per prevenir la resurrecció de Guilliman. Calgar, Santa Celestine, i la 3ª Germanor dels Cavallers Grisos (liderats pel Gran Mestre Voldus) lideraren la defensa del Santuari. Deu Urpes del Terror aterraren i d’ells desembarcaren uns cent Marines Espacials del Caos de la Legió Negra. Ràpidament les forces imperials estigueren aclaparades però a l’última instància Cawl i llurs aliats pogueren restaurar el Primarca i aquest immediatament entrà en el combat.

Els invasors del Caos ràpidament es desmoronaren  davant de la fúria del primarca mentre que els defensors imperials es revigoritzaven davant de la seva presència. En poc temps les forces del caos es retiraren i Guilliman no permeté que cap d’ells sobrevivís.

## Conclusió

Vegeu article: Croada Terrana

Després de la batalla, Roboute Guilliman liderà un contraatac  per tot Ultramar que expulsà gairebé a totes les forces del Caos. Aquests, veient el fracàs de la seva missió, escaparen d’Ultramar. Un cop en pau Guilliman sapigué l’estat del regne del seu Pare en l’actualitat. Amb el suport dels Ultramarines Guilliman declarà la seva intenció d’anar a Terra, comença així la Croada Terrana.